PRITARTA

Klaipėdos rajono savivaldybės

administracijos direktoriaus

2023 m. vasario 20 d.

įsakymu Nr. AV-471

PATVIRTINTA

Gargždų vaikų ir jaunimo

laisvalaikio centro direktoriaus

2023 m. vasario 22 d.

įsakymu Nr. V1-6

**GARGŽDŲ VAIKŲ IR JAUNIMO LAISVALAIKIO CENTRO**

**2023–2025 METŲ STRATEGINIS PLANAS**

**I. LAISVALAIKIO CENTRO PRISTATYMAS**

ISTORINĖS ŠAKNYS: Gargždų vaikų ir jaunimo laisvalaikio centras (toliau – Laisvalaikio centras) įsteigtas 1967 m. rugsėjo 1 d. ir pradėjo savo veiklą kaip Klaipėdos rajono pionierių namai. 1990 m. rugsėjo 1 d. įstaigai suteiktas Klaipėdos r. moksleivių namų vardas, įsteigimo teisės aktų neišliko. Dabartinis vardas suteiktas nuo 2008 m. rugsėjo 1 d. Klaipėdos rajono savivaldybės tarybos 2008 m. gegužės 29 d. sprendimu Nr. T11-218 „Dėl Klaipėdos r. moksleivių namų pavadinimo ir nuostatų tvirtinimo“. Nuo 1996 m. rugsėjo 9 d. Laisvalaikio centrui vadovauja direktorė Skaidra Karalienė.

VEIKLA: 2023 m. sausio 1 d. duomenimis Laisvalaikio centrą lanko 280 vaikų ir jaunimo iš Gargždų miesto ir Klaipėdos r. gyvenviečių. Veikia šie neformaliojo ugdymo būreliai/studijos: breiko, dainavimo, muzikos, dailės, dizaino, foto ir kino, stendinio modeliavimo, žūklės, diskgolfo, teatro, turizmo, džiazroko, dekoravimo studija „Dygsnis“, mažylių studija „Sportukai“, , DofE studija "14+“. Dirba 14 neformaliojo vaikų švietimo mokytojų, 9 iš jų turi neformaliojo vaikų švietimo vyresniojo mokytojo kvalifikaciją, 1- mokytojas metodininkas.

Laisvalaikio centras bendradarbiauja su Klaipėdos rajono jaunimo reikalų taryba, Gargždų seniūnija, rajono ir miesto bendrojo ugdymo ir priešmokyklinio ugdymo įstaigomis, Gargždų atviru jaunimo centru, Gargždų kultūros centru, VšĮ Gargždų socialinių paslaugų centru, Gargždų krašto muziejumi, Klaipėdos r. pedagogine psichologine tarnyba, Klaipėdos r. savivaldybės Visuomenės sveikatos biuru, Klaipėdos r. trečiojo amžiaus universitetu, Klaipėdos moksleivių saviraiškos centru, Klaipėdos vaikų laisvalaikio centru, sporto klubu „Kuršis“, Krašto apsaugos savanorių pajėgomis, Kvietinių bendruomenės centru, Drevernos kultūros namais, Tauragės meno mokykla, neformaliomis jaunimo grupėmis.

Laisvalaikio centras nuolat vykdo naujus ir tęstinius vaikų socializacijos, edukacinius, vaikų vasaros poilsio, etnokultūros bei tarptautinius projektus. Organizuoja ir dalyvauja miesto, rajono, respublikiniuose ir tarptautiniuose renginiuose.

**II. 2020–2022 METŲ STRATEGINIO PLANO ĮGYVENDINIMO ANALIZĖ**

2020–2022 metais iškelti strateginiai tikslai:

1. Tobulinti ugdymo(si) kokybę.
2. Gerinti edukacines erdves.

Siekiant pažangaus ugdymosi proceso numatytos priemonės, kuriomis buvo siekiama teikti kokybiškas ir šiuolaikiškas ugdymo paslaugas, tobulinti darbuotojų pedagogines ir dalykines kompetencijas, plėsti bendradarbiavimo tinklą, bendradarbiauti su tėvais (globėjais, rūpintojais).

Siekiant kokybiško priemonių įgyvendinimo, kasmet buvo vykdomas įstaigos veiklos įsivertinimas, buvo tirtos ir analizuotos pamokos planavimo ir vertinimo bei ugdymo proceso organizavimo sritys. Atsižvelgiant į įsivertinimo rezultatus, sukurti ugdytinių vertinimo ir įsivertinimo įrankiai ir pradėti taikyti ugdymo procese, numatyti pokyčiai, kurie turėtų įtakoti ugdymo kokybės tobulinimą. Kasmet atliekant Laisvalaikio centro poreikio analizę išsiaiškinama, kokių paslaugų, reikia miesto, rajono šeimoms, neformaliai ugdant vaikus, todėl reguliariai atnaujinamos neformaliojo vaikų švietimo programos: atsisakoma tų, kurios yra nepaklausios ir kuriamos naujos. Taip atsižvelgiant į dainavimo studijos poreikį atgaivinta ši veikla, nuolat siūlomos paslaugos mažyliams. Į neformaliojo ugdymo veiklas įtraukiami ir ugdytinių tėvai, rengiamos programos, renginiai, kuriuose gali dalyvauti ir šeimų nariai. Keičiantis neformaliojo vaikų švietimo programoms, darbuotojų skaičius išlieka nepakitęs, nors vienos programos keičiamos kitomis. Vasaros metu kūrybinio ugdymo, stendinio modeliavimo, muzikos mokytojai dalyvavo Lietuvos mokinių neformaliojo švietimo centro skelbiamoje iniciatyvoje „Atverk duris vasarai“.

Nuo 2021 m. ugdytinių lankomumo fiksavimui ir stebėsenai naudojama Neformaliojo vaikų švietimo apskaitos sistema. Nuo 2022 m. ugdytinių lankomumui, pamokų temoms, nekontaktinėms mokytojų valandoms fiksuoti pradėtas naudoti TAMO elektroninis dienynas.

Mokytojai nuolat tobulina savo profesines kompetencijas, 2020–2022 m vidutiniškai 4,7 dienas per metus. Kasmet metinio pokalbio su Laisvalaikio centro direktoriumi metu mokytojai įsivertina kompetencijas ir nusimato kvalifikacijos tobulinimo kryptis. Per 2020–2022 m. vienam mokytojui suteikta neformaliojo vaikų švietimo vyresniojo mokytojo kvalifikacinė kategorija. Covid-19 pandemija ir karantinas įtakojo nuotolinio darbo metodų naudojimą ugdomajame procese, dėl ko išaugo IT kompetencijų atnaujinimo poreikis, mokytojai aktyviau kūrė metodines priemones ir talpino jas internetinėje sistemoje Padlet.

Per 2020–2022 metus Laisvalaikio centre suorganizuoti 152 įvairaus pobūdžio vietiniai, rajoniniai, respublikiniai bei tarptautiniai renginiai, projektai, bendradarbiaujant su vietos bei užsienio socialiniais partneriais. Karantino laikotarpiu daug renginių persikėlė į virtualią erdvę, suaktyvėjo įstaigos facebook puslapio naudojimas informacijos viešinimui. Vykdomi vietiniai ir tarptautiniai projektai. Aktyviausiai įsitraukę turizmo (stovyklos „Marių vėjai“ moksleivių atostogų metu) ir stendinio modeliavimo (organizuojamas tarptautinis popierinių modelių konkursas, dalyvavimas įvairiuose tarptautiniuose konkursuose) būreliai.

2022 m. prasidėjus karo veiksmams Ukrainoje Laisvalaikio centras aktyviai įsitraukė į darbo su vaikais iš Ukrainos organizavimą, pagalbos pabėgėliams organizavimą.

Analizuojant bendradarbiavimo su ugdytinių tėvais poreikį ir galimybes, atsižvelgiant į tėvų išsakytas nuomones, buvo nutarta neorganizuoti atskirų susirinkimų, o tikslingai skirti laiko pokalbiams su tėvais renginių metu, juos apie tai informuojant. Daugelis mokytojų susikūrė bendravimo su tėvais grupes socialiniuose tinkluose, kurias naudoja informacijos sklaidai bei diskusijoms aktualiais klausimais.

Gerinant edukacines erdves, buvo siekiama jų patrauklumo nuolat atnaujinant esamas ir kuriant naujas edukacijoms pritaikytas erdves. Edukacinių erdvių kokybės įvertinimas – laimėtas Lietuvos Respublikos švietimo, mokslo ir sporto ministerijos inicijuojamas 2022 m. Mokyklų edukacinių erdvių konkursas, kurį kas du metus organizuoja Lietuvos mokinių neformaliojo švietimo centras.

**III. CENTRO VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI**

|  |  |
| --- | --- |
| **Stiprybės** | **Silpnybės** |
| Suformuota įstaigos kultūra. | Darbo tvarka ir taisyklės. |
| Aukšti ugdytinių pasiekimai. | Pedagogų veiklos planavimas. |
| Aukšto lygio ugdymo(si) kokybė. | Ugdytinių lankomumo nestabilumas. |
| Efektyviai naudojamos patalpos. | Alternatyvių finansavimo šaltinių stoka. |
| Kvalifikuoti, kompetentingi pedagogai. | Bendravimo ir bendradarbiavimo stygius. |
| Neformaliojo vaikų švietimo programų įvairovė. |  |
| Lauko veiklos. |  |
| **Galimybės** | **Grėsmės** |
| Nuolat besiplečiantis partnerių tinklas. | Didėjantis konkurencingumas. |
| Gyventojų skaičiaus augimas. | Ugdytinių motyvacijos stoka. |
| Naujų pedagogų atsiradimas įstaigoje. | Nestabili Klaipėdos r. politikų švietimo strategija. |
| Palankus rajono politikų požiūris į neformalųjį vaikų švietimą. |  |
| Projektinės veiklos plėtojimas. |  |

**IV. LAISVALAIKIO CENTRO VIZIJA**

Tik jei išdrįsi eiti per toli, sužinosi kaip toli gali nueiti.

**V. LAISVALAIKIO CENTRO MISIJA**

Būti vaikams, jaunimui ir šeimai patraukliu, įkvepiančiu kurti, tvarumo principus puoselėjančiu centru, siūlančiu aukštą paslaugų kokybę ir plačias pasirinkimo galimybes.

**VI. LAIVALAIKIO CENTRO VERTYBĖS**

**Atvirumas** inovatyvioms iniciatyvoms ir savitarpio pasitikėjimu grįstam bendradarbiavimui.

**Kūrybiškumas** įgyvendinant veiklą, ieškant nestereotipinių sprendimų ir kuriant tobulėti skatinančią aplinką.

**Atsakomybę** už sprendimus, veiksmus ir žodžius atliepiant bendruomenės poreikius.

**Profesionalumas** stiprinant pedagogines ir dalykines kompetencijas bei siekiant prisitaikyti prie nuolat kintančių aplinkybių.

**Draugiška** aplinka suteikianti galimybę būti ir išlikti unikaliais, gebančiais laisvai kurti, reikšti mintis ir idėjas, išlaikančiais toleranciją ir pagarbą esantiems šalia.

**Tvarumas** diegiant ekologinį vartojimą į visas veiklos sritis.

**VII. LAISVALAIKIO CENTRO STRATEGIJA**

**Laisvalaikio centro 2023-2025 m strateginiai tikslai ir uždaviniai.**

**Tikslas** – tobulinti ugdymo(si) kokybę.

***Uždaviniai***:

* Mokytojų kompetencijų stiprinimas.
* Bendravimo ir bendradarbiavimo skatinimas.
* Ugdytinių motyvacijos stiprinimas.

**Tikslas** - tvarumo principų diegimas.

***Uždaviniai***:

* Tvaraus vartojimo skatinimas.
* Veiklų vykdymas lauke.
* Edukacinių erdvių pritaikymas ugdymui(si) lauke.


**Laisvalaikio centro strateginės programos:**

1. Pažangus ugdymo(si) procesas (visos vystymosi trajektorijos)
2. Socialinės atsakomybės ugdymas (vystymosi trajektorijos – į pokyčius orientuotas ugdymas(is) ir alternatyvus ugdymas(is))

**Veiklos vystymosi trajektorijos:**

**Bendruomenės telkimas.** Laisvalaikio centre kuriama aplinka, palanki bendruomenės narių bendravimui ir bendradarbiavimui, bet kuris bendruomenės narys gali inicijuoti ir vykdyti naujas, įdomias veiklas. Laisvalaikio centras telkia bendruomenę bendram neformaliam mokymuisi, skatina ir palaiko sociokultūrines vaikų ir jaunimo užimtumo iniciatyvas. Puoselėjama įtaigos kultūra ir tradicijos išlaikant pagrindinius metinius renginius, kuriant naujas įstaigos tradicijas, plečiant tradicinių renginių tinklą.

**Įtraukiantis mokymasis.** Laisvalaikio centre vykdoma neformaliojo vaikų švietimo principais pagrįsta ugdomoji veikla. Pedagogai atsižvelgia į kiekvieno mokinio unikalumą ir vertingumą, priimant kiekvienos asmenybės išskirtinumą, poreikių įvairovę ir asmeninio augimo tempus. Ugdymas planuojamas ir organizuojamas remiantis mokinio poreikių ir patirties pažinimu, įtraukiant jį į visus ugdymosi proceso etapus. Ugdymasis perkeliamas už tradicinės klasės ribų, planuojamas pagal kiekvieno mokinio poreikius, sudarant mišrias mokymosi grupes. Esant poreikiui vykdomos specialios programos.

 **Į pokyčius orientuotas ugdymasis**. Pedagogai organizuodami savo veiklą ne tik reaguoja į aplinkos bei poreikių pokyčius, tačiau juos ir inicijuoja sudarydami sąlygas įvairiapusiškam ugdytinių tobulėjimui, padėdami greičiau prisitaikyti prie naujų aplinkybių, skatindami nuolat atsinaujinantį procesą. Mokytojai ne tik siekia nuolatinio ugdytinių tobulėjimo, bet ir patys nuolat atnaujina savo žinias, keldami savo kvalifikaciją. Laisvalaikio centro edukacinė aplinka nuolat atnaujinama prisitaikant prie kintančių poreikių, ieškant inovatyvių veiklos sprendimų.

**Alternatyvus ugdymas**. Ugdymas organizuojamas ieškant alternatyvių, netradicinių erdvių, priemonių, metodų. Veiklas kabinetuose keičia veiklos lauke, kūrybiniams darbams panaudojant antrines žaliavas, atrandant daiktams kitokį, neįprastą panaudojimą, projektų ir bendradarbiavimo dėka eksperimentuojant, kuriant ir naudojant netradicinius ugdymo(si) metodus.

|  |  |
| --- | --- |
| Strateginė programa | Veiklos vystymosi trajektorija |
| Pažangus ugdymo(si) procesas | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg C:\Users\asus\Desktop\paveiksliukai\36108-middle.png |
| Socialinės atsakomybės ugdymas | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg C:\Users\asus\Desktop\paveiksliukai\36108-middle.png |

**VIII. VEIKLOS PRIEMONIŲ PLANAS**

**1 programa. Pažangus ugdymo(si) procesas.**

|  |  |  |  |  |  |
| --- | --- | --- | --- | --- | --- |
| Priemonės | Trajektorijos | Rodikliai | Atsakingas asmuo | Lėšos | Planuojamas pasiekimo laikas |
| 1 | 2 | 3 | 4 | 5 | 6 |
| **Teikiamos kokybiškos ir šiuolaikiškos ugdymo paslaugos.** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg  C:\Users\asus\Desktop\paveiksliukai\36108-middle.png | Atliekama Centro teikiamų paslaugų kokybės ir poreikio analizė. | Direktoriaus pavaduotojas | - | Kasmet |
| Atsižvelgiant į analizės rezultatus formuojamas ugdymo procesas. | Direktoriaus pavaduotojas | - | Nuolat |
| **Mokytojų kompetencijų stiprinimas** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg  C:\Users\asus\Desktop\paveiksliukai\36108-middle.png | Darbuotojai nuolat kelia kvalifikaciją (pedagogai ne mažiau nei 5 d. per metus). | Direktoriaus pavaduotojas | SB  5 100 | Nuolat |
| Mokytojai įsivertina kompetencijas ir pagal tai planuoja savo kvalifikacijos tobulinimą. | Direktoriaus pavaduotojas | - | Kasmet |
| Mokytojų atestacija. | Direktoriaus pavaduotojas, atestacinė komisija | - | Pagal poreikį |
| 1 | 2 | 3 | 4 | 5 | 6 |
|  |  | Mokytojų sukurtos metodinės priemonės. | Metodinė grupė, mokytojai | - | Nuolat |
|  |  | Mokymai IT, ugdytinių motyvavimo, ugdymo planavimo ir organizavimo, bendravimo ir bendradarbiavimo temomis. | Direktoriaus pavaduotojas | SB  1 700  (iš 5 100) | 2024 m birželio mėn. |
| **Bendravimo ir bendradarbiavimo skatinimas** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg  C:\Users\asus\Desktop\paveiksliukai\36108-middle.png | Komandos formavimo mokymai. | Direktoriaus pavaduotojas | S  1 500 | 2023 m rugpjūtis |
| Bendradarbiavimo sutartys. | Direktorius | - | Nuolat |
| Dalinimasis patirtimi susitikimuose su kitais NVŠ teikėjais. | Direktorius,  direktoriaus pavaduotojas | SB  1 400 | 2 kartus per metus |
| Renginiai organizuojami su partneriais. | Direktoriaus pavaduotojas, mokytojai | S  700 | Nuolat |
| Aiški informacijos sklaidos sistema. | Direktoriaus pavaduotojas | - | 2023 m birželio mėn. |
| Studijų/būrelių bendradarbiavimas (renginiai, užsiėmimai, projektai) | Mokytojai | - | Nuolat |
| Mokytojų metodiniai pasidalinimai | Direktoriaus pavaduotojas | - | Per moksleivių atostogas |
| Tradicinių renginių tinklelio sukūrimas. | Direktoriaus pavaduotojas | - | 2023 m birželio mėn., vykdymas nuolat |
| Vykdomi projektai | Direktorius,  direktoriaus pavaduotojas, mokytojai | 75 500 | Nuolat |
| 1 | 2 | 3 | 4 | 5 | 6 |
| **Ugdytinių motyvacijos stiprinimas** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\871a75988209c1686939194038dc64cb.jpg | Atsižvelgiant į veiklos analizės rezultatus formuojamas ugdymo procesas. | Direktoriaus pavaduotojas | - | Nuolat |
| Studijų/būrelių bendradarbiavimas (renginiai, užsiėmimai, projektai) | Mokytojai | - | Nuolat |
| Vertinimo/įsivertinimo sistemos praktinis įgyvendinimas. | Direktoriaus pavaduotojas, mokytojai | SB  450 | Nuolat |
| Gerėjant įstaigos įvaizdžiui augantis ugdytinių skaičius. | Direktorius,  direktoriaus pavaduotojas, mokytojai | - | Nuolat |
| Identiteto stiprinimas (įstaigos atributikos gamyba – vėliavos, ženkliukai ir pnš.) | Direktorius,  direktoriaus pavaduotojas, dizaineris | SB  700 | 2024 m. sausio mėn. |

**2 programa. Socialinės atsakomybės ugdymas**

|  |  |  |  |  |  |
| --- | --- | --- | --- | --- | --- |
| Priemonės | Trajektorijos | Rodikliai | Atsakingas asmuo | Lėšos | Planuojamas pasiekimo laikas |
| 1 | 2 | 3 | 4 | 5 | 6 |
| **Tvaraus vartojimo skatinimas** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg  C:\Users\asus\Desktop\paveiksliukai\36108-middle.png | Informacijos apie tvarumą sklaida (stendas) | Dizaineris | SB  600 | 2023 m rugpjūčio mėn. |
| Organizuojamos veiklos be elektros. | Direktoriaus pavaduotojas, mokytojai | S  1 500 | 2 kartus per metus. |
| Dalyvavimas ekologinėse akcijose ir jų organizavimas. | Direktoriaus pavaduotojas, mokytojai | SB  projektų lėšos  3 500 | Nuolat |
| Projektas „Antrines žaliavas panaudok kitaip“ | Direktoriaus pavaduotojas, mokytojai | SB  450 | Kasmet |
| 1 | 2 | 3 | 4 | 5 | 6 |
| **Veiklų vykdymas lauke** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\Pavaduotojos\Desktop\Centro dokumentai\LC nuo 2019\strateginis LC\restart-icon-updatereloadrefreshreset-symbols-vector-23766200.jpg  C:\Users\asus\Desktop\paveiksliukai\36108-middle.png | Visi būreliai bent 1 kartą per metus organizuoja veiklas lauke. | Direktoriaus pavaduotojas, mokytojai | - | Iki 2023 m birželio mėn. |
| Visi būreliai bent 5 kartus per metus organizuoja veiklas lauke. | Direktoriaus pavaduotojas, mokytojai | - | Iki 2024 m birželio mėn. |
| Visi būreliai nuo balandžio 15 d. iki spalio 15 d. pagal galimybes organizuoja veiklas lauke. | Direktoriaus pavaduotojas, mokytojai | - | Iki 2025 m birželio mėn. |
| **Lauko erdvių pritaikymas ugdymo(si) veikloms** | C:\Users\Pavaduotojos\Desktop\Centro dokumentai\LC nuo 2019\strateginis LC\symbole-rond-de-la-communauté-humaine-89625962.jpg  C:\Users\asus\Desktop\paveiksliukai\36108-middle.png | Pastatyta stacionari pavėsinė/scena | Direktorius, ūkvedys | projekto lėšos  35 000 | Iki 2024 m birželio mėn. |
| Stoginės įrengimas virš poilsio zonos | Direktorius, ūkvedys | projekto lėšos  2 500 | Iki 2024 m rugpjūčio |
| Mobilios įrangos įsigijimas (2 stalai, 4 suolai, 2 pavėsinės, 8 molbertai) | Direktorius, ūkvedys | SB, S, projekto lėšos  2 750 | Iki 2025 m rugpjūčio |

**Kasmet metų pabaigoje tikrinami pasiekti rezultatai pagal šią lentelę:**

|  |  |  |  |  |  |
| --- | --- | --- | --- | --- | --- |
| Tikslas: | | | | | |
|  |  | Planuotas pasiekimas | Pasiektas rezultatas | Planuota įgyvendinti (data) | Įgyvendinta (data) |
| Uždavinys 1 |  |  |  |  |  |
| Uždavinys 2 |  |  |  |  |  |
| Išvados apie pasiektą tikslą |  | | | | |

SUDERINTA

Gargždų vaikų ir jaunimo laisvalaikio centro tarybos

2023 m. vasario 8 d.

posėdžio protokoliniu nutarimu (protokolas Nr. P9-1)